laion/Wikipedia-Exotic huggingface dataset:
מדבקה מלעורית

מדבקה מלעורית (טרנסדרמלית) היא מדבקה דביקה תרופתית המונחת על העור כדי להעביר מנה ספציפית של תרופה דרך העור לזרם הדם. יתרון של מתן מלעורי כנגד דרכי מתן אחרות (כגון פומי [Per os, ‏PO], טופיקלי, תוך ורידי [אינטרא-ונוס, IV] או תוך שרירי [אינרא-מוסקולר, IM]) הוא שהמדבקה מספקת שחרור מבוקר של התרופה למטופל, בדרך כלל באמצעות שכבה חדירה המכסה מאגר חומר פעיל או המסת שכבות דקות תרופתית במדבקה על ידי חימום הגוף. החיסרון הראשי במתן מלעורי הוא שהעור מהווה מחסום יעיל מאוד, ולפיכך ניתן להשתמש בשיטה זו רק עם תרופות שמולקולותיהן מספיק קטנות כדי לחדור את העור. המדבקה הראשונה למכירה אושרה על ידי מנהל המזון והתרופות האמריקאי בדצמבר 1979. מדבקות אלה סיפקו סקופולאמין לטיפול נגד מחלת תנועה . המדבקה המלעורית הנמכרת ביותר בארצות הברית היא מבדקת ניקוטין המשחררת ניקוטין במינון מבוקר על מנת לעודד בגמילה מעישון סיגריות. מדבקת אידוי להפסקת עישון אושרה לשיווק באירופה בשנת 2007. ניתן לספק תרופות אופיאודיות כגון פנטניל ובופרנורפין לטפל בכאבים עזים סביב השעון. מדבקות להורמונים כמו אסטרוגן וטסטוסטרון לנשים וגברים, בנוסף למדבקות המשחררות חומר למניעת היריון. מדבקות ניטרוגליצרין משמשות לעיתים לטיפול נגד תעוקת לב במקום כדורים הנמסים מתחת ללשון. סקופולמין מלעורית משמשת לטיפול נגד מחלת תנועה. קלונידין, תרופה נגד יתר לחץ דם, זמינה בצורת מדבקת מלעורית. ניתן לתת ויטמין B12 דרך מדבקה מלעורית; ציאנוקונלמין, צורה יציבה מאוד של ויטמין B12, מתאימה למתן מלעורי. מדבקות קפאין המספקות קפאין לגוף דרך העור. המרכיבים העיקרים של מדבקה מלעורית הם: כיסוי - מגן על המדבקה באחסון, מוסר לפני שימוש תרופה - תמיסת תרופה צמודה לכיסוי דבק - מחזיק ביחד את שכבות המבדקה בנוסף להדבקת המדבקה לעור ממבנה - מבקרת את שחרור התרופה מהמאגר ומדבקות רב-שכבתיות מגן חוץ - מגן על המדבקה מפני הסביבה החיצונית מגביר חדירה - מחזק חדירה עבור תרופות, אשר מגביר את מתן התרופה מילוי משתית - מספק נפח למשתית, או מקשח מדיה וקבצים בנושא מדבקה מלעורית בוויקישיתוף McConville, Aaron; Hegarty, Catherine; Davis, James (2018-06-08). "Mini-Review: Assessing the Potential Impact of Microneedle Technologies on Home Healthcare Applications". Medicines. 5 (2): 50. doi:10.3390/medicines5020050. ISSN 2305-6320. PMC 6023334. PMID 29890643. VEERABADRAN, NALINKANTH G.; PRICE, RONALD R.; LVOV, YURI M. (באפריל 2007). "Clay Nanotubes for Encapsulation and Sustained Release of Drugs". Nano. 02 (2): 115–120. doi:10.1142/s1793292007000441. ISSN 1793-2920. {{cite journal}}: (עזרה) "FDA approves rolapitant to prevent chemotherapy-induced nausea". The Pharmaceutical Journal. 2015. doi:10.1211/pj.2015.20069288. ISSN 2053-6186. Segal, Marian. "Patches, Pumps and Timed Release: New Ways to Deliver Drugs". Food and Drug Administration. אורכב מ-המקור ב-2007-02-10. נבדק ב-2007-02-24. "FDA approves scopolamine patch to prevent peri-operative nausea". Food and Drug Administration. 1997-11-10. אורכב מ-המקור ב-2006-12-19. נבדק ב-2007-02-12. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שמעון דנן

שמעון דנן (נולד ב-23 בנובמבר 1971) הוא כדורגלן עבר ישראלי ששיחק בעמדת הקשר. אחיו הוא כדורגלן העבר אבי דנן אשר שיחק איתו במהלך הקריירה בבית שאן וסכנין, ובנו הוא הכדורגלן יצחק דנן המשחק בעירוני טבריה. דנן התחיל את הקריירה שלו במחלקת הנוער של הפועל בית שאן. בשנת 1990 הצטרף לקבוצה הבוגרת ועזר לה להעפיל לליגה הארצית, אז הליגה השנייה ובהמשך גם לליגה הראשונה בפעם הראשונה בהיסטוריה של המועדון. דנן הבקיע את שער הבכורה שלו בליגה הבכירה בניצחון 2-3 נגד צפרירים חולון שהיה גם הניצחון הראשון של בית שאן בליגה הבכירה. בדצמבר 1998 חתם בהפועל כפר סבא במדיה שיחק עד לסיום העונה, אז חזר לבית שאן. בקיץ 2000 חתם בבני סכנין, כעבור עונה חזר לבית שאן ובגיל 31 פרש מכדורגל. שמעון דנן, באתר Transfermarkt
אוליסס דה לה קרוס

אוליסס הרנן דה לה קרוס ברנרדו (בספרדית: Ulises Hernán de la Cruz Bernardo; נולד ב-8 בפברואר 1974) הוא כדורגלן עבר אקוודורי. כיום חבר הפרלמנט האקוודורי מטעם התנועה הירוקה. דה לה קרוס התחיל את הקריירה שלו בדפורטיבו קיטו וכבר בגיל 17 הצטרף לקבוצה הבוגרת. בשנת 1995 חתם בברצלונה גואיאקיל אך מיעט לשחק. בעקבות כך הושאל לאאוקס ולאחר מכן לקיטו. בעונת 1998 כבש שלושער בניצחון 0-7 נגד אמלק וזכה עם הקבוצה באליפות המדינה בסיום העונה. ביוני 2001 דה לה קרוס חתם בהיברניאן מליגת העל הסקוטית תמורת 700 אלף פאונד. דה לה קרוס כבש צמד בניצחון נגד הארטס בדרבי של אדינבורו. בקיץ 2002 חתם באסטון וילה מהפרמייר ליג. בעונתו הראשונה במועדון, הוא שיחק 24 משחקים בכל במסגרות, וכבש שער ליגה אחד נגד צ'רלטון אתלטיק. בעונת 2004/2005 רשם 34 הופעות בליגה. לאחר מינויו של דייוויד אולירי למאמן הקבוצה, נחלש מעמדו של דה לה קרוס. ב-25 באוגוסט 2006 חתם ברדינג. ב-20 בינואר 2007 הבקיע את שער הבכורה שלו בקבוצה בניצחון 1-2 נגד שפילד יונייטד. לאחר שהקבוצה ירדה לפוטבול ליג צ'מפיונשיפ שוחרר מהמועדון. את עונת 2008/2009 פתח ללא קבוצה ובמרץ 2009 חתם בברמינגהאם סיטי במדיה שיחק משחק אחד. בקיץ 2009 חזר לאקוודור וחתם בקיטו עמה זכה בקופה סודאמריקנה וברקופה סודאמריקנה באותה שנה. בפברואר 2013 הודיע על פרישה מכדורגל וכי פניו לפוליטיקה המקומית. ב-28 במאי 1995 ערך את הופעת הבכורה שלו בנבחרת אקוודור בהפסד 3-0 ליפן. ב-28 במאי 1997 הבקיע את שער הבכורה שלו בנבחרת בניצחון 0-2 נגד אל סלוודור. השתתף עם הנבחרת 5 פעמים בקופה אמריקה ופעמיים בגביע העולם בכדורגל. במהלך קמפיין מוקדמות מונדיאל 2010 מתח ביקורת על מאמן הנבחרת ואיבד את מקומו בהרכב. דה לה קרוס שגדל בכפר עני באקוודור, הקים לאחר הצלחתו את ארגון הצדקה "Friends of FundeCruz" כדי לממן מספר פרויקטים המשרתים את הקהילה המקומית, לה הוא תורם בכל חודש כ-10% ממשכורתו. הקרן מממנת בין היתר מפעל לטיפול במים, מרכז בריאות ומגרש ספורט. דה לה קרוז מונה לשגריר יוניסף במדינה. בבחירות הכלליות באקוודור שנערכו בשנת 2013 נבחר לפרלמנט כנציג מחוז קארצ'י מטעם מפלגת PAIS ביחד עם אגוסטין דלגאדו ואיוון הורטאדו. קיטו ליגת העל האקוודורית: 1998, 1999, 2010 גביע רקופה סודאמריקנה: 2009, 2010 גביע סודאמריקנה: 2009 מדיה וקבצים בנושא אוליסס דה לה קרוס בוויקישיתוף אוליסס דה לה קרוס, באתר Transfermarkt אוליסס דה לה קרוס, באתר Soccerway אוליסס דה לה קרוס, באתר BDFutbol אוליסס דה לה קרוס, באתר WorldFootball.net אוליסס דה לה קרוס, באתר National Football Teams אוליסס דה לה קרוס, באתר FootballDatabase.eu אוליסס דה לה קרוס, באתר ESPN
ספנודיסקוס

ספנודיסקוס (שם מדעי: Sphenodiscus; מילולית: "צלחת בעלת טריז") הוא סוג של רכיכה נכחדת מקבוצת האמוניטים אשר התקיימה בים במשך הקרטיקון העליון שלפני 83.5 עד 66 מיליון שנה מזמננו, עד להכחדת הקרטיקון הגדולה (ולדעת מספר חוקרים אף לפני 64 מיליון שנה מזמננו, כבר במשך הפלאוקן, מה שאומר ששרד את ההכחדה). סוג זה תואר ב-1871 בידי פילדינג בראדפורד מיק (אנ'). המאובנים של קונכייה זו ידועים בעיקר מאמריקה הצפונית באזור של הים הפנימי המערבי הקדום שבקרוליינה הצפונית והדרומית, דקוטה הצפונית והדרומית, מרילנד, ניו ג'רזי ומקסיקו. מאובנים נוספים התגלו באזורים נוספים כמו טרינידד, ברזיל, הולנד, הודו וניגריה. קונכיית היצור הייתה עגולה ובעלת פיתולים חופפים עם "טבור" קטן במרכז, בעוד החלק העליון נטה בחדות. החלק החיצוני היה לרוב חלק אך לעיתים כוסה בגבשושיות קטנות. החלל הפנימי היה מסועף והיה מלא בגז, מה שנתן לקונכייה לצוף ולשמש כהנעה סילונית. יצור זה בחייו היה בעל זרועות יונקות, איתם תפס טרף קטן. בתורו הוא נטרף בידי דגים וזוחלים ימיים כמו מוזאזאוריים שונים. מדיה וקבצים בנושא ספנודיסקוס בוויקישיתוף ספנודיסקוס, באתר GBIF (באנגלית) Allmon, W. D.; Knight, J. L. (1993). "Paleoecological significance of a turritelline gastropod-dominated assemblage in the Cretaceous of South Carolina". Journal of Paleontology. 67 (3): 355–360. doi:10.1017/S0022336000036830.
יאנטר

יאנטר (ברוסית:Янтарь) הייתה סדרת לווייני ריגול שפותחה בברית המועצות ושיגורים המשיכו ברוסיה. השיגורים בוצעו בשנים 1974–2012 ובתקופה זו שוגרו 174 לוויינים. תכנון הלוויין החל בOKB-1 בשנת 1964, הלוויין הראשון שוגר לחלל בשנת 1974. הלוויינים היו צריכים להביא לשיפורי יכולות לעומת לווייני "זניט" והם בהדרגה החליפו אותם. הלוויינים כללו מספר קפסולות נחיתה עם סרט צילום ויחידת נחיתה שכללה מצלמה ומחשב לשימוש חוזר. יאנטר 2K - השיגורים בוצעו בשנים 1974–1983. משקל 6600 ק"ג. בסך הכל בוצעו 32 שיגורים מהם 30 היו מוצלחים. אורך חיים של הלוויין היה כ-30 ימים. רגישות הייתה עד כ-0.5-0.7 מ'. קפסולות נחיתה שוחררו ביום ה-10 וה-18 של המשימה. יאנטר 4K1 - השיגורים בוצעו בשנים 1979–1983. הלוויין תוכנן ב"מרכז הטילים והחלל פרוגרס" בסמרה והיה דגם משופר של לוויין "יאנטר 2K". אורך חיים היה 45 ימים והוא כלל מצלמה משופרת. בסך הכול שוגרו 12 לוויינים. כל השיגורים היו מוצלחים. יאנטר 1KFT - השיגורים בוצעו בשנים 1981–1998. הלוויין תוכנן ב"מרכז הטילים והחלל פרוגרס" בסמרה והיה מיועד בעיקר למיפוי במקום לוויין "זניט 4MT". דגם משופר של לוויין "יאנטר 2K". אורך חיים של הלוויין היה 35–45 ימים והוא כלל מצלמה מותאמת ליעד. בסך הכול שוגרו 19 לוויינים. 17 השיגורים היו מוצלחים. הלוויינים הוחלפו על ידיד לוויינים מסדרה בארס M. יאנטר 4K2 - השיגורים בוצעו בשנים 1981–2002. הלוויין תוכנן ב"מרכז הטילים והחלל פרוגרס" בסמרה. אורך חיים של הלוויין היה עד 120 ימים, מספר יחידות נחיתה הוגדל בהתאם והוא כלל מצלמה משופרת עם רגישות עד 40 ס"מ. בסך הכול שוגרו 82 לוויינים. 78 השיגורים היו מוצלחים. יאנטר 4K2M - השיגורים בוצעו בשנים 2004–2015. הלוויין תוכנן ב"מרכז הטילים והחלל פרוגרס" בסמרה. אורך חיים של הלוויין היה עד 120 ימים, מספר יחידות נחיתה הוגדל בהתאם והוא כלל מצלמה משופרת עם רגישות עד 30 ס"מ. בסך הכול שוגרו 10 לוויינים. כל השיגורים היו מוצלחים. יאנטר 4KS1 - השיגורים בוצעו בשנים 1982–1990. הלוויין תוכנן ב"מרכז הטילים והחלל פרוגרס" בסמרה. דגם זה לראשונה צויד במצלמה דיגיטלית. הנתונים היו מועברים לוויין מדגם "פוטוק" וממנו לתחנות קרקע. אורך חיים של הלוויין היה כחצי שנה ובהמשך גדל לכשנה. בסך הכול שוגרו 9 לוויינים מהם 8 היו מוצלחים. יאנטר 4KS1M - השיגורים בוצעו בשנים 1991–2000. הלוויין תוכנן ב"מרכז הטילים והחלל פרוגרס" בסמרה. הוא היה דגם משופר של לוויין יאנטר 4KS1 הנתונים היו מועברים לוויין מדגם "פוטוק" וממנו לתחנות קרקע. אורך חיים של הלוויין היה כשנה. בסך הכול שוגרו 15 לוויינים מהם 14 היו מוצלחים. על בסיס לווייני הסדרה פותחו לוויינים לצרכים אזרחיים. מדיה וקבצים בנושא יאנטר בוויקישיתוף תיואר הלוויינים הראשונים תיאור לוויין מדגם מתקדם לוויין יאנטר 2K לווין יאנטר 4k1 לווין יאנטר 4K2 לווין יאנטר 4K2M לווין יאנטר 4KS1 לווין יאנטר 4KSM נתוני שיגורים
גפנית

המונח "גפן" מפנה לכאן. אם הכוונה למשמעות אחרת, ראו גפן (פירושונים). גפנית (או בשמה המדעי: Parthenocissus) היא סוג צמח במשפחת הגפניים. הסוג "גפנית" כולל כ־30 מינים הגדלים בר באמריקה ובאסיה, כחצי מהם שנויים במחלוקת מבחינת מיון טקסונומי. אחדים מהם נפוצים כצמחי נוי מטפסים. צמחים אלה נצמדים לעצמים שונים ומטפסים עליהם באמצעות קְנוֹקָנוֹת – איברים דמויי חוטים, הנוצרים בצמח במקום ענפים, עלים או עלעלים ונכרכים סביב צמחים או סְמוכות אחרות. בקצות הקנוקנות מצויות יונקות זעירות. עלי הגפנית דומים לעלי קרובהּ – הגפן, וכמותם הם גזורים בצורת עלעלים או אוּנות. בארץ ידועים שני מינים עיקריים: הגפנית המשולשת – מטפס בעל עלים מבריקים, שכל אחד מעליו מורכב משלושה עלעלים או אונות. מוצאו מסין ומיפן, ולפריו צבע שחור כחלחל. העלים הצעירים של מין זה צבעם ארגמן. הגפנית המחומשת – מטפס שהקנוקנות שלו מסועפות ועליו בעלי חמישה עלעלים. צידם העליון ירוק כהה, וצידם התחתון בהיר יותר. הפרי שחור כחלחל. מוצאו של מין זה ממזרח אמריקה הצפונית. לגפנית עלי שלכת שצבעם אדום עז ולפיכך בסתיו היא מרשימה ביותר. מדיה וקבצים בנושא גפנית בוויקישיתוף גפנית, באתר ITIS (באנגלית) גפנית, באתר NCBI (באנגלית) גפנית, באתר האנציקלופדיה של החיים (באנגלית) גפנית, באתר Tropicos (באנגלית) גפנית, באתר GBIF (באנגלית) גפנית, באתר IPNI (באנגלית) Parthenocissus, The Plant List גפנית, באתר ירוק-לבן Parthenocissus quinquefolia (Virginia Creeper), Gardenia.net ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
נבחרת אוזבקיסטן בכדורגל עד גיל 20

נבחרת אוזבקיסטן בכדורגל עד גיל 20 מייצגת את אוזבקיסטן בתחרויות כדורגל בינלאומיות עד גיל 20. היא מנוהלת על ידי התאחדות הכדורגל של אוזבקיסטן וחברה בקונפדרציית הכדורגל של אסיה. הופעת הבכורה של נבחרת אוזבקיסטן בכדורגל עד גיל 19 בגביע אסיה בכדורגל עד גיל 20 הייתה ב-2002 בקטר. הנבחרת העפילה לשלבי הנוקאאוט של הטורניר, וברבע הגמר ניצחה את סוריה 4–0. בחצי הגמר התמודדה אוזבקיסטן מול יפן והפסידה 2–4 בדו-קרב פנדלים. ובמשחק על המקום השלישי הפסידה לערב הסעודית. הישג השיא באליפות עד גיל 19 היה ב-2008, אז העפילה הנבחרת בגמר, והפסידה 1–2 לאיחוד האמירויות הערביות. הנבחרת זכתה בגביע אסיה עד גיל 20 - 2023 (אנ'), לאחר ניצחון בגמר 1–0 על עיראק. נבחרת אוזבקיסטן עד גיל 20 שיחקה חמש פעמים בגביע העולם בכדורגל עד גיל 20. ב-2003 וב-2009 הודחה הנבחרת בשלב הבתים, אך ב-2013 עלתה עלתה לפלייאוף ובשמינית הגמר ניצחה את יוון 3–1, אך הפסידה ברבע הגמר לצרפת 4–0. ב-2015 שוב הודחה הנבחרת ברבע הגמר, הפעם על ידי סנגל. בגביע העולם בכדורגל עד גיל 20 - 2023 העפילה הנבחרת לשמינית הגמר, בה הפסידה 0–1 לישראל. נבחרת אוזבקיסטן בכדורגל התאחדות הכדורגל של אוזבקיסטן פרופיל פיפ"א: אוזבקיסטן עד גיל 20 בגביע העולם עד גיל 20 - 2009: לוחות משחקים ותוצאות פרופיל AFC: אוזבקיסטן אלופת אסיה המכהנת: יריבת ישראל בשמינית, באתר ערוץ הספורט, 28 במאי 2023 תומר חבז, ‏גדולים אחד אחד: ישראל ברבע גמר המונדיאליטו, באתר ONE‏, 31 במאי 2023
חבר הנאמנים של הסוכנות היהודית

חבר הנאמנים של הסוכנות היהודית לארץ ישראל הוא הגוף המרכזי בקביעת מדיניותה של הסוכנות היהודית. חבר הנאמנים מתכנס לפחות שלוש פעמים בשנה, פועל באמצעות ועדות ומנהל את תקציבי הארגון, מתווה מדיניות, וכן מנהל, מכוון ומפקח על הפעולות והפעילויות של הסוכנות היהודית. מבנה חבר הנאמנים מייצג את כלל העם היהודי וחבריו הם נציגי פדרציות מאמריקה הצפונית, מנהיגי זרמים דתיים, ראשי ארגונים יהודיים וציוניים עולמיים, ראשי ערים בישראל, נציגי החברה הישראלית והמערכת הפוליטית בישראל ומנהיגי מגביות קרן היסוד ברחבי העולם. כל הגופים (למעט העצרת), בעלי תפקידים ופקידי הסוכנות היהודית פועלים בהתאם ובמסגרת המדיניות שתיקבע על ידי העצרת וחבר הנאמנים, ואחראים בפני חבר הנאמנים על פעילותם. בחבר הנאמנים 11 וועדות המתחלקות לוועדות סטטוטוריות (ממשל, אתיקה, מאזן, כספים, מבקר, נכסים) ווועדות משימתיות (עלייה, החברה הישראלית, חיבור יהודים, אחדות העם היהודי, המשימה לאנטישימיות). כיום מכהנים בחבר הנאמנים כ-130 נציגים. בראש חבר הנאמנים עומד יו"ר חבר הנאמנים. משנת 2022 משמש בתפקיד מארק וילף (אנ'). אתר האינטרנט הרשמי של חבר הנאמנים של הסוכנות היהודית רשימת חברי חבר הנאמנים של הסוכנות היהודית מארק וילף - יו"ר חבר הנאמנים הבא של הסוכנות היהודית, באתר ערוץ 7. 8 ביוני 2022
פורצ'ן (פירושונים)

האם התכוונתם ל... פורצ'ן – עיתון כלכלי אמריקאי ויקטור פורצ'ן – קצין בכיר בצבא הבריטי קווינטון פורצ'ן – כדורגלן דרום אפריקאי 4chan
קייסון וולאס

קייסון וולאס (באנגלית: Cason Wallace; נולד ב-7 בנובמבר 2003) הוא כדורסלן אמריקאי המשחק בעמדות הרכז והקלע, בקבוצת אוקלהומה סיטי ת'אנדר מליגת ה-NBA. וולאס נולד וגדל בריצ'רדסון, פרבר של דאלאס, טקסס. הוא למד לנגן על סקסופון ופסנתר, אך בחר להתמקד בכדורסל בעקבות אחיו, קיטון, ושיחק כדורסל בתיכון מקומי. בעונתו האחרונה בתיכון העמיד ממוצעים של 19.9 נקודות, 7.4 ריבאונדים ו-6.1 אסיסטים למשחק, זכה במספר פרסים ונבחר להשתתף במשחק מקדונלד'ס אול-אמריקן וב-"Jordan Brand Classic". לאחר שסיים תיכון, הוא בחר לשחק עבור קבוצת הכדורסל של אוניברסיטת קנטקי. ב-15 בנובמבר 2022 רשם 14 נקודות, 5 ריבאונדים, 5 אסיסטים, 8 חטיפות וחסימה אחת בהפסד קבוצתו 77–86 לאוניברסיטת המדינה של מישיגן. ב-21 בדצמבר רשם שיא קריירה של 27 נקודות, אליהן הוסיף 2 ריבאונדים, 9 אסיסטים ו-4 חטיפות בניצחון קבוצתו 88–68 על פלורידה A&M. בכל עונת 2022/2023 העמיד ממוצעים של 11.7 נקודות, 3.7 ריבאונדים, 4.3 אסיסטים ו-2 חטיפות ב-32.2 דקות למשחק. ב-1 באפריל 2023 הכריז כי יתמודד בדראפט 2023 ב-NBA. הוא נבחר בבחירה ה-10 על ידי אוקלהומה סיטי ת'אנדר. קייסון וולאס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Cason Wallace, UK Athletics, ‏2022-08-04 (באנגלית אמריקאית) Meet Cason Wallace parents - All You Need Is Sports, ‏2023-05-21 (באנגלית אמריקאית) Richardson’s Cason Wallace is named Gatorade Texas Boys Basketball Player of the Year, Dallas News, ‏2022-03-17 (באנגלית) The Dallas Morning News’ 2021-22 boys basketball Player of the Year: Richardson’s Cason Wallace, Dallas News, ‏2022-03-24 (באנגלית) Can offensive game match Kentucky basketball freshman Cason Wallace's defensive work?, The Courier-Journal (באנגלית אמריקאית) Top-10 recruit Wallace chooses 'dream school' UK, ESPN.com, ‏2021-11-08 (באנגלית) Sam Vecenie and Kyle Tucker, Kentucky's Cason Wallace declares for NBA Draft, The Athletic (באנגלית)
דרק לייבלי

דרק ג'רום לַייבְלִי השני (באנגלית: Dereck Jerome Lively II; נולד ב-12 בפברואר 2004) הוא כדורסלן אמריקאי המשחק בעמדת הסנטר, בקבוצת דאלאס מאבריקס מליגת ה-NBA. לייבלי נולד וגדל בפילדלפיה, לאב ממוצא אפרו אמריקאי ולאם לבנה כדורסלנית עבר, ושיחק כדורסל בתיכון מקומי. באחד ממשחקיו בתיכון רשם 22 נקודות, 20 ריבאונדים, 4 אסיסטים ו-6 חסימות בניצחון קבוצתו. בשנתו האחרונה בתיכון העמיד ממוצעים של 14 נקודות, 14 ריבאונדים ו-4.5 חסימות למשחק, ובשנת 2022 נבחר להשתתף במשחק מקדונלד'ס אול-אמריקן, בנייקי הופ סאמיט וב-"Jordan Brand Classic". לאחר שסיים תיכון, הוא בחר לשחק עבור קבוצת הכדורסל של אוניברסיטת דיוק. ב-5 בפברואר 2023 רשם 4 נקודות, 14 ריבאונדים, 2 אסיסטים ו-8 חסימות בניצחון קבוצתו 63–57 על צפון קרוליינה. ב-26 בפברואר רשם שיא קריירה של 13 נקודות, אליהן הוסיף 7 ריבאונדים, 3 חסימות וחטיפה אחת בניצחון קבוצתו 81–65 על וירג'יניה טק. בכל עונת 2022/2023 העמיד ממוצעים של 5.2 נקודות, 5.4 ריבאונדים, 1.1 אסיסטים ו-2.4 חסימות ב-20.6 דקות למשחק. ב-4 באפריל 2023 הכריז כי יתמודד בדראפט 2023 ב-NBA. הוא נבחר במקום ה-12. דרק לייבלי, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA No.1 Senior Dereck Lively is Ready to Reach For New Heights at Duke, SLAM, ‏2022-02-28 (באנגלית) Shawn Krest, Three Jon Scheyer Recruits Named McDonald's All-Americans, Sports Illustrated Duke Blue Devils News, Analysis and More, ‏2022-01-26 (באנגלית) Lively headlines McDonald's All American roster, ESPN.com, ‏2022-01-25 (באנגלית) Joey Piatt, For The Inquirer, Westtown star Dereck Lively, the nation's top recruit, set to lead Duke into the post-Krzyzewski era, https://www.inquirer.com, ‏2021-11-12 (באנגלית) Lively, No. 2 men's hoops prospect, chooses Duke, ESPN.com, ‏2021-09-20 (באנגלית) Duke lands top big-man prospect Dereck Lively, proves there still is life in recruiting rivalry with Kentucky, www.sportingnews.com, ‏2021-10-20 (באנגלית אמריקאית) Duke freshman Lively says he'll enter NBA draft, ESPN.com, ‏2023-04-04 (באנגלית)
אלמוגית השוליים

אלמוגית השוליים (מכונה גם אלמוגית שחורת-שוליים, שם מדעי: Dascyllus marginatus) היא מין של דג במשפחת השוניתיים, אנדמי למערב האוקיינוס ההודי ואחד המינים הנפוצים במפרץ אילת. אלמוגית השוליים היא דג צמוד מקום, החי באלמוגים, בדרך כלל שיחן שכיח (Stylophora pistillata) ומינים של שטית (.Acropora spp). באלמוגים אלה הוא מתחבא מסכנה וישן בלילה. אלמוגיות שוליים חיות בקבוצות של כ-2–25 פרטים, כאשר במפרץ אילת בדרך כלל הקבוצות הן של עד חמישה פרטים. אלמוגיות שוליים ניזונות מפלנקטון הנסחף בזרם וגדלות לאורך של כ-6 ס"מ. מדיה וקבצים בנושא אלמוגית השוליים בוויקישיתוף אלמוגית השוליים, באתר ITIS (באנגלית) אלמוגית השוליים, באתר NCBI (באנגלית) אלמוגית השוליים, באתר FishBase (באנגלית) אלמוגית השוליים, באתר GBIF (באנגלית) אלמוגית השוליים באתר הרשימה האדומה של IUCN Froese, R. and D. Pauly. (Editors), Dascyllus marginatus, FishBase, ‏2023 R Kent, R Holzman, A Genin, Preliminary evidence on group-size dependent feeding success in the damselfish Dascyllus marginatus, Marine Ecology Progress Series 323, 2006-10-05, עמ' 299–303 doi: 10.3354/meps323299 L. Fishelson, D. Popper, A. Avidor, Biosociology and ecology of pomacentrid fishes around the Sinai Peninsula (northern Red Sea), Journal of Fish Biology 6, 1974-03, עמ' 119–133 doi: 10.1111/j.1095-8649.1974.tb04532.x Rotem Goldshmid, Roi Holzman, Daniel Weihs, Amatzia Genin, Aeration of corals by sleep-swimming fish, Limnology and Oceanography 49, 2004-09, עמ' 1832–1839 doi: 10.4319/lo.2004.49.5.1832 Hans W. Fricke, Control of different mating systems in a coral reef fish by one environmental factor, Animal Behaviour 28, 1980-05-01, עמ' 561–569 doi: 10.1016/S0003-3472(80)80065-0
איתן טייב

איתן טייב (נולד ב-4 באפריל 1971) הוא פוליטיקאי וכדורגלן עבר ישראלי ששיחק בעמדת הבלם. זכור בעיקר בגלל חלקו במשחק השרוכים, אשר זכה לכינוי כאשר טייב קשר את שרוכיו במהלך שהוביל לשער הניצחון של בית"ר ירושלים. טייב גדל במחלקת הנוער של הפועל בית שאן ובגיל 18 הצטרף לקבוצה הבוגרת. טייב היה שותף לעליה של המועדון לליגה הראשונה ואף נבחר לשחקן העונה בליגה הארצית. בקיץ 1994 חתם במכבי נתניה במדיה שיחק 15 משחקים. בסיום העונה, נתניה ירדה לליגה השנייה וטייב חזר לבית שאן. ב-27 באפריל 1996 הבקיע את שער הבכורה שלו בליגה הראשונה בדקה ה-90 בתיקו 2-2 נגד בית"ר ירושלים. בעונת 1997/1998 רשם טייב את עונת השיא שלו מבחינת מספרים כאשר הבקיע 8 שערים מעמדת הבלם. בעקבות זאת טייב משך את תשומת ליבן של הקבוצות הגדולות בליגה. אולם ב-2 במאי 1998 התקיים משחק ליגה נגד בית"ר ירושלים בו ניצחה בית"ר 2-3. המוני טענות כנגד מכירת המשחק עלו נגד שחקני בית שאן בכלל בטענה שנתנו לבית"ר להגיע למצבים וכנגד טייב בפרט בגלל העובדה שקשר את שרוכיו במהלך שהוביל לשער של בית"ר. דבר זה אף נתן למשחק את השם משחק השרוכים. לטענתו, פרשת השרוכים מנעה ממנו להתקדם לקבוצה גדולה יותר. בקיץ 2002 חתם במכבי אחי נצרת ובסיום העונה פרש מכדורגל. במשך שנים שימש כעוזרו של ראש עיריית בית שאן ז'קי לוי, ובהמשך עוזרו של ראש עיריית נצרת, עלי סלאם. באוגוסט 2021 הודיע על כוונתו להתמודד נגד לוי לראשות העיר. בבחירות המוניציפליות 2024, התמודד על ראשות העיר והגיע למקום שלישי עם פחות מ-14% מהקולות אחרי נועם ג'ומעה וז'קי לוי. למועצת העיר נבחר עם מנדט אחד והפך להיות חבר מועצת עיריית בית שאן. טייב נשוי לאסנת, מאמנת כושר ולזוג 3 ילדים. הם מתגוררים בבית שאן. איתן טייב, באתר ההתאחדות לכדורגל בישראל איתן טייב, באתר Transfermarkt דניאל סמרי ועדי הרשליקוביץ, ‏"לא מספרים את האמת על השרוכים. זה מפרק אותי", באתר ערוץ הספורט, 23 באפריל 2018 יונתן גינזבורג, ‏"הפועל מקבלת משחק וכולם מפחדים ושותקים", באתר ONE‏, 2 במאי 2023 יגאל גולדשטיין, ‏איתן טייב יתמודד לראשות עיריית בית שאן, באתר ערוץ הספורט, 1 בנובמבר 2021 פחות מ-14 אחוזים: טייב לא נבחר בבית שאן, באתר ערוץ הספורט, 28 בפברואר 2024
אסיף בן ישי

אסיף בן ישי (נולד ב-22 בספטמבר 1975) הוא כדורגלן עבר ישראלי ששיחק בעמדת המגן השמאלי. בן ישי התחיל את הקריירה שלו במחלקת הנוער של מכבי יבנה מהליגה השנייה. בקיץ 1995 חתם בהפועל חיפה מהליגה הראשונה. ב-18 בנובמבר 1995 ערך את הופעת הבכורה שלו בקבוצה בניצחון 0-4 נגד מכבי יפו. בקיץ 1997 הושאל למכבי עירוני אשדוד עד לסיום העונה. ב-9 באוגוסט 1997 הבקיע את שער הבכורה שלו בליגה הראשונה בניצחון 0-1 נגד הפועל חיפה. באותה עונה אף רשם 5 בישולים. בקיץ 1998 הצטרף להפועל פתח תקווה וכעבור שנה חתם בצפרירים חולון. בקיץ 2001 חזר לשחק בליגת העל כאשר חתם במכבי קריית גת במדיה שיחק שנתיים. בהמשך חזר לקדנציה שנייה במכבי יבנה במדיה שיחק ארבע שנים עד לפרישה בשנת 2008 בגיל 33. בשנת 2013 חזר לשחק כדורגל עונה אחת כאשר שיחק בבית"ר יבנה. אסיף בן ישי, באתר ההתאחדות לכדורגל בישראל אסיף בן ישי, באתר Transfermarkt
בן מודי

בנג'מין רוברט "בן" מודי (באנגלית: Benjamin Robert "Ben" Moody; נולד ב-22 בינואר 1981) הוא גיטריסט אמריקאי, אחד מהמייסדים של להקת הרוק אוונסנס וחבר לשעבר בה. בשנת 2005 שר מודי יחד עם הזמרת אנסטייז'ה את שיר הנושא "Everything Burns" לסרט "ארבעת המופלאים". מודי נולד בליטל רוק, ארקנסו שבארצות הברית. היה ידוע כ"מטאל-הד" (חובב רוק כבד/מושבע). הוא לימד את עצמו נגינה על קלידים, גיטרה, גיטרת בס, פסנתר ותופים ועבודה עם תוכנות מוזיקה. באוקטובר 2003 עזב מודי את אוונסנס במפתיע, לילה לפני קונצרט כחלק מסיבוב ההופעות האירופאי לקידום האלבום Fallen, בשל חילוקי דעות עם הסולנית איימי לי סביב גישתם המוזיקלית, מערכת יחסים אלימה ועקב בעיות רפואיות: התמכרות לאלכוהול ולסמים, והפרעה דו-קוטבית ממנה סבל. לאחר אוונסנס, הוציא מודי אלבום סולו הנקרא "Can't Regret What You Don't Remember" (מתוכו השיר "10/22" שנכתב בהשראת ליל הפרידה מלי וההרכב) ומשמש כמפיק מוזיקלי להפקות קולנועיות ולאמני מטאל ופופ שונים בתעשייה האמריקאית. בשנת 2009, שיתף מודי פעולה עם לזי הייל סולנית להקה Halestorm בכתיבת השיר innocence מאלבום הבכורה של הלהקה. בהמשך שנה זאת, הקים עם שניים מחברי העבר של אוונסנס, רוקי גריי וג'ון לקמפוט את הלהקה We Are The Fallen, ששמה נגזר מFallen, אלבום האולפן הראשון של אוונסנס. חברי הלהקה הנוספים הם קרלי סמית'סון (סולנית) ומרטי אובריאן (גיטרת קצב). הלהקה ספגה ביקורת קשה על המוזיקה שלהם בטענה שהם מנסים לחקות את אוונסנס. ובנוסף, בין קרלי, סולנית הלהקה, לאיימי לי סולנית להקת אוונסנס, יש דמיון חיצוני מאוד ברור. מדיה וקבצים בנושא בן מודי בוויקישיתוף אתר האינטרנט הרשמי של בן מודי בן מודי, ברשת החברתית אקס (טוויטר) בן מודי, במסד הנתונים הקולנועיים IMDb (באנגלית) בן מודי, באתר אפל מיוזיק (באנגלית) בן מודי, באתר ספוטיפיי בן מודי, באתר MusicBrainz (באנגלית) בן מודי, באתר דיזר בן מודי, באתר Yandex.Music (ברוסית) בן מודי, באתר Discogs (באנגלית) בן מודי, באתר Genius בן מודי, באתר SecondHandSongs ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
הגביע הבין-יבשתי בכדורסל 1980

הגביע הבין-יבשתי בכדורסל 1980 על שם ויליאם ג'ונס היה המהדורה ה-14 של הגביע הבין-יבשתי בכדורסל של פיב"א לקבוצות כדורסל. הוא התקיים ב-1–5 באוקטובר 1980 בסרייבו, יוגוסלביה. בטורניר, בו השתתפו חמש קבוצות משלוש יבשות בשיטת ליגה, זכתה מכבי עלית תל אביב הישראלית בפעם הראשונה בתולדותיה לאחר שסיימה במקום הראשון בבית עם שלושה ניצחונות והפסד אחד. מהדורת 1980 הגביע הבין-יבשתי ויליאם ג'ונס 1980 אורן דניאלי, היה היה: מכבי בגביע הבין-יבשתי - חלק ראשון, באתר מכבי תל אביב, 26 בספטמבר 2014